**भारत सरकार**

मानव संसाधन विकास मंत्रालय

उच्‍चतर शिक्षा विभाग

राज्‍य सभा

अतारांकित प्रश्‍न संख्‍या: 1151

उत्‍तर देने की तारीख: 16 दिसम्‍बर, 2013

**तमिलनाडु के तिरूवरूर स्थित केन्द्रीय विश्वविद्यालय में प्रवेश**

1151. श्री टी॰ के॰ रंगराजनः

क्या मानव संसाधन विकास मंत्री यह बताने की कृपा करेंगे किः

(क) क्या तिरूवरूर, तमिलनाडु के केन्द्रीय विश्वविद्यालय में कतिपय विषयों में प्रवेश हेतु विज्ञापन दिया गया है परन्तु प्रवेश पूर्ण नहीं हुए हैं;

(ख) यदि हां, तो विषयों का ब्यौरा क्या है और प्रवेश पूरे नहीं होने के क्या कारण हैं; और

(ग) प्रवेश कब तक पूरे कर लिए जाएंगे और इस संबंध् में किए गए प्रयासों का ब्यौरा क्या है?

**उत्‍तर**

**मानव संसाधन विकास मंत्रालय में राज्‍यमंत्री**

**(डा. शशि थरूर)**

(क) से (ग): तमिलनाडु केन्‍द्रीय विश्‍वविद्यालय द्वारा दी गई सूचना के अनुसार विश्‍वविद्यालय ने एकीकृत बी.ए./बी.एस.सी, बी.एड., एम.ए. सामाजिक कार्य, पीएच.डी. अंग्रेजी एंव गणित कार्यक्रमों में प्रवेश हेतु विज्ञापन जारी किया है। हालांकि, नीचे प्रत्‍येक संबद्ध कार्यक्रम के सामने दिए गए कारणों से प्रवेश देने का कार्य पूरा नहीं किया जा सका:

|  |  |  |
| --- | --- | --- |
| **क्रम सं.** | **कार्यक्रम** | **कारण** |
| 1. | एकीकृत बीए/बी.एससी., बी.एड | अपर्याप्‍त और अनुपयुक्‍त प्रतिक्रिया |
| 2. | एम.ए. सामाजिक कार्य | अपर्याप्‍त संख्‍या में प्राप्‍त प्रतिक्रियाएं |
| 3. | पीएच.डी अंग्रेजी | समीक्षा के बाद कोई भी उपयुक्‍त उम्‍मीदवार नहीं पाया गया |
| 4. | पीएच.डी गणित | आवेदनों की जांच के बाद कोई भी उपयुक्‍त उम्‍मीदवार नहीं पाया गया |

पर्याप्‍त संख्‍या में उम्‍मीदवार मिले बिना प्रवेश प्रक्रिया पूरी करना संभव नहीं है।

\*\*\*\*\*